SUDERINTA

Kauno rajono savivaldybės mero

2023 m. rugpjūčio d. potvarkiu Nr. MP-

SUDERINTA

Kauno r. Garliavos Adomo Mitkaus pagrindinės mokyklos

Mokyklos tarybos

2023 m. rugpjūčio 24 d. prot. Nr. 3

**KAUNO R. GARLIAVOS ADOMO MITKAUS PAGRINDINĖS MOKYKLOS**

**2023–2024 MOKSLO METŲ PRADINIO IR PAGRINDINIO**

**UGDYMO PROGRAMŲ UGDYMO PLANAS**

Garliava

2023

**TURINYS**

**I SKYRIUS.** Bendrosios nuostatos .................................................................................. 3 psl.

**II SKYRIUS.** Ugdymo organizavimas: ........................................................................ .. 4 psl.

**Pirmasis skirsnis** ............................................................................................................. 4 psl.

Ugdymo proceso organizavimo trukmė

**Antrasis skirsnis** .............................................................................................................. 5 psl.

Mokyklos ugdymo turinio formavimas, ugdymo programų įgyvendinimas

**Trečiasis skirsnis** ............................................................................................................. 6 psl.

Ugdymo programų vykdymas

**Ketvirtasis skirsnis** .......................................................................................................... 11 psl.

Mokinių mokymosi krūvio reguliavimas

**Penktasis skirsnis** ............................................................................................................ 12 psl.

Mokinių pažangos ir pasiekimų vertinimas

**Šeštasis skirsnis** ................................................................................................................ 13 psl.

Mokymosi pagalbos teikimas

**Septintasis skirsnis** ........................................................................................................... 14 psl.

Mokinio individualaus ugdymo plano sudarymas

**Aštuntasis skirsnis** ............................................................................................................ 14 psl.

Neformaliojo vaikų švietimo organizavimas

**Devintasis skirsnis** ............................................................................................................ 15 psl.

Asmenų, baigusių užsienio valstybės ar tarptautinės organizacijos pradinio,

pagrindinio ugdymo programos dalį, organizavimas

**Dešimtasis skirsnis** ............................................................................................................ 15 psl.

Mokinių, turinčių specialiųjų ugdymosi poreikių (išskyrus atsirandančius dėl

išskirtinių gabumų), ugdymo organizavimas

**Vienuoliktasis skirsnis** ....................................................................................................... 16 psl.

Ugdymo organizavimas karantino, ekstremalios situacijos, ekstremalaus įvykio, ar įvykio keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

Pridedama: Priedas Nr. 1, Priedas Nr. 2, Priedas Nr. 3, Priedas Nr. 4

**I SKYRIUS**

**BENDROSIOS NUOSTATOS**

1. Garliavos Adomo Mitkaus pagrindinės mokyklos (toliau – Mokykla) ugdymo planas parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017(yra 2023 m. suvestinė redakcija) „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais. Planas reglamentuoja pradinio ir pagrindinio ugdymo programų įgyvendinimą Mokykloje 2023–2024 mokslo metais.

2. 2023–2024 mokslo metais mokykloje įgyvendinamos:

2.1. Pradinio ir pagrindinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7, 9 klasėse ir 8 klasėse fizikos bei chemijos;

2.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8, 10 klasėse;

3. Ugdymo plano tikslas – ugdymo turinį formuoti ir ugdymo procesą organizuoti taip, kad kiekvienas besimokantysis siektų asmeninės pažangos ir įgytų mokymuisi visą gyvenimą būtinų kompetencijų.

4. Ugdymo plano uždaviniai:

4.1 nustatyti pamokų skaičių, skirtą ugdymo programoms įgyvendinti;

4.2. aprašyti mokyklos ugdymo turinio ir mokymosi aplinkų pritaikymą siekiant optimaliai tenkinti mokinių mokymosi poreikius;

4.3. organizuoti pradinį ir pagrindinį ugdymą atsižvelgiant į mokyklos bendruomenės poreikius.

4.4. Mokyklos ugdymo plano rengimą organizuoja skyrių vedėjai. Planą rengia direktoriaus 2023-04-17 įsakymu Nr.V1-81 „Dėl darbo grupės 2022–2023 m. m. mokyklos ugdymo planui parengti sudarymo“ patvirtinta plano rengimo grupė. Plano rengimo grupėje susitarta dėl Mokyklos ugdymo plano turinio, struktūros ir formos. Mokyklos ugdymo planas parengtas 2023–2024 mokslo metams, suderintas su Mokyklos taryba.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

MOKSLO METŲ TRUKMĖ IR STRUKTŪRA

5. 2023–2024 mokslo metai prasideda rugsėjo 1 d. Ugdymo proceso trukmė pagal ugdymo programas: pradinio ugdymo programa – 175 d., pagrindinio ugdymo programa – 185 d.

|  |  |  |  |  |
| --- | --- | --- | --- | --- |
| **Klasė** | **Ugdymo proceso** | | **Ugdymo proceso trukmė** | |
| **pradžia** | **pabaiga** | **savaičių skaičius** | **mokymosi dienų skaičius\*** |
| 1-4 | 09-01 | 06-07 | 35 | 175 |
| 5-10 | 09-01 | 06-21 | 37 | 185 |
| \* Į mokymosi dienų skaičių įskaičiuotos 09–30 ir 01–13, kurių metu mokiniai dalyvaus projektinėse veiklose | | | | |

6. Mokslo metų ugdymo procesas skirstomas pusmečiais:

6.1. I pusmetis: rugsėjo 1 d. – sausio 26 d.;

6.2. II pusmetis: sausio 29 d. – birželio 7 d. 1–4 klasių mokiniams;

6.3. II pusmetis: sausio 29 d. – birželio 21 d. 5–10 klasių mokiniams.

7. Moksleiviai visus mokslo metus dirba 5 dienas per savaitę.

8. Pamokos mokykloje vyksta taip:

1 pamoka 8.00–8.45

2 pamoka 8.55–9.40

3 pamoka 9.55–10.40

4 pamoka 11.05–11.50

5 pamoka 12.15–13.00

6 pamoka 13.10–13.55

7 pamoka 14.05–14.50

8 pamoka 15.00–15.45

9. Mokykloje numatyta 25 minučių trukmės pertrauka po 3 pamokų ir 30 minučių trukmės pertrauka po 4 pamokų. Jų metu mokiniams sudaroma galimybė papietauti, aktyviai pajudėti lauke ar sporto salėje, žaisti stalo tenisą ir aktyviuosius žaidimus mokyklos fojė.

10. Mokinių atostogos 2023–2024 m. m. ugdymo procese skiriamos vadovaujantis 2023–2024 m. m. BUP nurodytu laiku:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens atostogos | 2023 m. spalio 30 d. | 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. | 2024 m. sausio 5 d. |
| Žiemos atostogos | 2024 m. vasario 19 d. | 2024 m. vasario 23 d. |
| Pavasario (Velykų) atostogos | 2024 m. balandžio 2 d. | 2024 m. balandžio 5 d. |

11. Ugdymo procesas organizuojamas ne tik Mokykloje, bet ir kitose aplinkose. Taip mokiniams sudaromos sąlygos suprasti supančią aplinką, išbandyti save, mokytis priimti realius sprendimus. Dalyko turinys, ugdomos kompetencijos tiesiogiai siejamos su ne Mokyklos mokymosi aplinka. Šias veiklas mokytojai planuoja ir įrašo ilgalaikiuose planuose.Organizuojant ugdymo procesą kitose aplinkose pamokų tvarkaraštis lanksčiai keičiamas.

12. Ugdymas esant ypatingoms aplinkybėms ar aplinkybėms Mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu,  organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių Mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis.

**ANTRASIS SKIRSNIS**

MOKYKLOS UGDYMO TURINIO FORMAVIMAS, UGDYMO PROGRAMŲ ĮGYVENDINIMAS

13. Planuojant Mokyklos ugdymo turinį atsižvelgta į mokinių ugdymosi poreikius, mokymosi rezultatus, Mokyklos metų veiklos prioritetus, mokyklos veiklos išorinio vertinimo, 2022–2023 m. m. Nacionalinio mokinių pasiekimų patikrinimo rezultatus.

14. Mokykla, įgyvendindama ugdymo turinį, pamokas skirsto vieneriems mokslo metams, vadovaudamasi Bendruosiuose ugdymo planuose pateiktu pamokų paskirstymu (priedai Nr. 1, 2, 3). Mokytojai, vadovaudamiesi bendrosiomis programomis, dalyko turinį planuoja mokslo metams.

17. Mokykla užtikrina ugdymo turinio perimamumą ir nuoseklumą tarp šiuo metu galiojančių pradinio ir pagrindinio ugdymo bendrųjų programų ir Atnaujintų pradinio ir pagrindinio ugdymo bendrųjų programų, siekia, kad mokinių mokymosi procese neliktų mokymosi spragų dėl bendrųjų programų kaitos.

18. Mokytojai, įvertinę savo dalyko mokymosi turinio pasikeitimus, ugdymo procese kompensuoja mokymosi turinio trūkstamas temas tam panaudodami 30 proc. metinių pamokų.

**TREČIASIS SKIRSNIS**

UGDYMO PROGRAMŲ VYKDYMAS

**19. Dorinis ugdymas.** Mokiniui iki 14 metų vieną iš dorinio ugdymo dalykų: tikybą arba etiką parenka tėvai (globėjai, rūpintojai). Nuo 14 metų dorinio ugdymo dalyką mokinys renkasi pats. Pradinio ugdymo programos mokiniams dorinio ugdymo dalyką galima keisti kiekvienais mokslo metais pagal tėvų (globėjų, rūpintojų) pateiktą prašymą. Siekiant užtikrinti mokymosi tęstinumą ir nuoseklumą, pagrindinio ugdymo programos mokiniams etiką arba tikybą rekomenduojama rinktis dvejiems metams (5–6, 7–8, 9–10 klasėms), tačiau pateikus prašymą galima keisti ir kiekvienais mokslo metais. Pagal pasirinktą tikybos arba etikos dalyką formuojamos atskiros grupės.

**20. Kalbinis ugdymas:**

**20.1. Lietuvių kalba ir literatūra.** 1, 3 klasėse įgyvendinama lietuvių kalbos ir literatūros, 2 ir 4 klasėse lietuvių kalbos bendroji programa.

Mokykloje rūpinamasi raštingumo, ypač skaitymo gebėjimų ugdymu per visų dalykų pamokas. Mokomąsias užduotis mokytojai panaudoja kalbai ir mąstymui ugdyti, kreipiant mokinių dėmesį į kalbos nuoseklumą, logiškumą, planingumą. Mokiniai skatinami savarankiškai, rišliai ir taisyklingai reikšti mintis žodžiu ir raštu per visų dalykų pamokas.

**20.2. Užsienio kalbos:**

20.2.1. pradinio ugdymo programoje pradėtą mokytis pirmąją užsienio kalbą mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

20.2.2. 1-oji užsienio kalba. Pirmosios užsienio kalbos mokoma(si) antraisiais–ketvirtaisiais pradinio ugdymo programos metais.

Mokykloje siūloma rinktis pirmąją užsienio kalbą – anglų arba vokiečių. Visi moksleiviai mokosi anglų kalbą kaip pirmąją užsienio kalbą. 2–4 klasėse užsienio kalbai mokytis skiriamos 2 savaitinės pamokos. 5 klasėje atsižvelgus į tėvų prašymus ir dalyko mokytojo rekomendacijas mokiniai pradeda mokytis aukštus pasiekimus turinčių mokinių anglų kalbos grupėje. 5–8 klasių mokiniams besimokantiems šiose suformuotose grupėse skiriama po 1 papildomą pamoką per savaitę. Žemesnių mokymosi pasiekimų 5–8 klasių mokiniams skiriama 0,5 val. per savaitę mokymosi pasiekimams gerinti.

20.2.3. 2-oji užsienio kalba. Mokinio atstovai pagal įstatymą mokiniui iki 14 metų parenka, o mokinys nuo 14 iki 16 metų mokinio atstovų pagal įstatymą sutikimu pats renkasi antrąją užsienio kalbą;

Mokykloje mokiniams siūloma rinktis antrąją užsienio kalbą – prancūzų, rusų arba vokiečių. Kalbą moksleiviai mokosi pagal tėvų pateiktus prašymus 6 klasėje. Vienoje klasėje atskiros prancūzų, rusų ar vokiečių kalbos mokymosi grupės sudaromos, jei pageidauja mokytis ne mažiau kaip 8 mokiniai. Nuo 2023 m. rugsėjo 1 d. 6 klasėse mokoma prancūzų ir vokiečių kalbų. Rusų kalbos mokymas tęsiamas 7, 8, 9, 10 klasėse. Ispanų kalbai mokyti sudaryta laikinoji grupė. Joje mokosi 1 mokinys iš 10 klasės, kuris nuo 2021–2022 mokslo metų yra atvykęs iš ispaniškai kalbančios šalies. Pamokos mokiniui vyksta nuotoliniu būdu per Teams platformą.

**21.  Socialinis / visuomeninis ir gamtamokslinis ugdymas:**

21.1. Visuomeninis ugdymas. Visuomeninio ugdymo bendroji programa įgyvendinama 1 ir 3 klasėse.

21.2. Gamtamokslinis ugdyma**s.** 1 ir 3 klasėse įgyvendinama gamtos mokslų bendroji programa, gamtos mokslų pamokos praturtinamos tyrinėjimo veikla.

2 ir 4 klasėje įgyvendinama pasaulio pažinimo bendroji programa. Socialiniam ir gamtamoksliniam ugdymui skiriama pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji skiriama praktinei patyriminei veiklai.

21.3. 1 ir 3 klasėje visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas. Pamokos organizuojamos gamtinėje aplinkoje bei Mokykloje įrengtoje „Mažojoje laboratorijoje“. Tai sudaro sąlygas mokiniams ugdytis praktinius gamtamokslinius gebėjimus.

21.4. Istorijos kursas5 klasėjepradedamas dėstyti nuo Lietuvos istorijos epizodų. 6 klasėje dėstomi Europos istorijos epizodai.

21.5. Integruoto turinio pilietiškumo ir gynybos įgūdžių formavimo veikla įgyvendinama 9 klasės mokiniams. Integruotą ugdymo veiklą vykdo mokykla kartu su Lietuvos šaulių sąjunga – šias veiklas Mokykloje įgyvendina mokytojas, Lietuvos šaulių sąjungos atstovas. Integruotai ugdymo veiklai įgyvendinti skiriamos 3 ugdymo dienos per mokslo metus rugsėjo pirmą savaitę.

21.6.Siekiant gerinti gamtamokslinį raštingumą, mokykla 5–6 klasėse „Gamtos mokslų“ bei „Gamtos ir žmogaus“ dalyką įgyvendina skiriant papildomas 0,5 valandos gamtos mokslų eksperimentams. Pamokos skirtos eksperimentams vyksta gamtos mokslų laboratorijoje.

22. **Fizinis ugdymas.** 1–8 klasėse vyksta trys fizinio ugdymo pamokos per savaitę. Nuo 5 klasės mokiniai gali rinktis tikslinį fizinį ugdymą, kai mokiniai renkasi vieną iš pasiūlytų sporto pakraipų. Iš tikslinį fizinį ugdymą pasirinkusių mokinių formuojamos atskiros sporto klasės, jose įgyvendinamos futbolo, rankinio, karatė sporto šakų programos. 2023–2024 mokslo metais 5d, 6d, 7d klasėse vykdomas integruotas fizinis ugdymas su pasirinkta sporto šakos pakraipa, vyksta 4 pamokos per savaitę. Klasės dalinamos į tris pogrupius, pamokos metu dirba trys mokytojai.

23. **Informacinės technologijos.** Pradinio ugdymo programoje skaitmeninei mokinių kompetencijai ugdyti 2, 4 klasėse į kitus dalykus integruojamainformacinių technologijų programa, 1, 3 klasėse – informatikos bendroji programa. Pamokose naudojamos šiuolaikinės skaitmeninės technologijos. Integruotai per visų dalykų pamokas mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje. Pradinio ugdymo programos mokinių informatinis mąstymas ugdomas ir neformaliojo švietimo užsiėmimuose.

10 klasėje mokiniams pasiūlyti programavimo, kompiuterinės leidybos arba tinklalapių kūrimo pradmenų moduliai. Visi mokiniai pasirinko tinklalapių kūrimo modulį. Privalomasis informacinių technologijų kursas dėstomas kartu su mokinio pasirinktu moduliu.

24. **Matematika.** Organizuojant matematikos mokymą(si) mokytojai vadovaujasi nacionalinių ir tarptautinių TIMSS mokinių pasiekimų tyrimų rezultatais ir rekomendacijomis, Nacionalinių mokinių pasiekimų tyrimų, Nacionalinio mokinių pasiekimų patikrinimo rezultatais.

24.1. Matematiniam ugdymui 1 klasėje skiriamos 4 pamokos, 2–4 klasėse po 5 savaitines pamokas.

24.2. Matematikos pasiekimams gerinti skiriamos konsultacijos 3, 5, 6, 7, 8 klasėse. Tikslinė konsultacija pasirengti PUPP skiriama 10 klasėje.

25. **Meninis ugdymas.** 1, 3 klasėse valandos skiriamos dailei (2 pamokos), muzikai (2 pamokos), šokiui (1 pamoka). 2, 4 klasėse valandos skiriamos dailei ir technologijoms (2 pamokos), muzikai (2 pamokos), šokiui (1 pamoka).

26. **Technologijos.** 5–8 klasių mokiniai mokosi proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms.

27**. Integruojamųjų ir prevencinių programų įgyvendinimas.**

27.1. Etninės kultūros bendroji programa 1–10 klasėse įgyvendinama integruojant temas į kitus dalykus.

27.2. Gyvenimo įgūdžių bendroji programa 1–4 klasėse įgyvendinama integruojant į kitus dalykus.

27.3. Mokytojai integruojamųjų programų įgyvendinimą planuoja ir įrašo ilgalaikiuose planuose, po pamokos atitinkamas įrašas padaromas ir klasės dienyne.

27.4. Ugdymo karjerai programos įgyvendinimą koordinuoja atitinkamus mokymus išklausęs mokytojas. Klasių vadovai organizuoja mokiniams renginius, suderintus su profesinio orientavimo veiklomis.

27.5. Programų integravimo veiksmingumas aptariamas Mokyklos metodinėje taryboje.

27.6. Mokykloje vykdomos socialines ir emocines kompetencijas ugdančios prevencinės programos:

1–4 klasėse programa LIONS QUEST „Laikas kartu“;

5–8 klasėse programa LIONS QUEST „Paauglystės kryžkelės“;

9–10 klasėse programa LIONS QUEST „Raktai į sėkmę“.

28. **Socialinės-pilietinės veiklos organizavimas**:

28.1. socialinė-pilietinė veikla privaloma visiems 5–10 klasių mokiniams. Jai skiriama ne mažiau kaip 20 valandų per mokslo metus 5, 7, 9 klasėse ir ne mažiau nei 10 pamokų 6, 8, 10 klasėse.

28.2. mokinių vykdytą veiklą klasės elektroninio dienyno modulyje „Socialinė-pilietinė veikla“ fiksuoja klasių vadovai ir socialinei pilietinei veiklai vadovavę dalykų mokytojai.

29. **Pasirenkamųjų dalykų ir dalykų modulių programų įgyvendinimas:**

29.1. 1–4 klasėse įgyvendinama šokio bendroji programa.

29.2. Pasirenkamųjų dalykų programas klasėse rengia dėstantys mokytojai.

29.3. Ugdymo skyriaus vedėjas jas aprobuoja ir teikia tvirtinti direktoriui.

30. **Mokinio pasirinkto dalyko, dalyko modulio pakeitimo tvarka:**

30.1. pasirinktos pirmosios kalbos, pradėtos mokytis pagal pradinio ugdymo programą, toliau mokomasi iki pagrindinio ugdymo programos baigimo pabaigos. Keisti antrąją užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatytas tos kalbos bendrojoje programoje, arba jei mokinys yra atvykęs iš kitos Lietuvos ar užsienio mokyklos ir Mokykla dėl objektyvių priežasčių negali sudaryti mokiniui galimybės toliau mokytis pradėtos kalbos.

30.2. keisti anglų kalbos mokymo grupę mokinys gali po pirmojo pusmečio ir pateikus tėvų (globėjų, rūpintojų) prašymą. Norėdamas pradėti mokytis aukštus pasiekimus turinčių mokinių mokymosi grupėje, mokinys turi parašyti diagnostinį testą ir gauti dalyko mokytojo rekomendaciją, taip pat pateikti tėvų (globėjų, rūpintojų) prašymą. Pasibaigus pusmečiui grupę leidžiama pakeisti, jei išlieka laikinojoje grupėje numatytas minimalus mokinių skaičius;

31. **Laikinųjų mokymosi grupių sudarymas, klasių dalijimas:**

31.1. Klasės dalijamos į grupes dorinio ugdymo, užsienio kalbų, informacinių technologijų/informatikos, technologijų pamokose.

31.2. Laikinosios grupės sudaromos mokymosi, švietimo pagalbai teikti, konsultacijoms, pasirenkamiesiems dalykams mokyti atsižvelgus į mokyklos turimas mokymo lėšas, panaudojant mokinio ugdymo poreikiams tenkinti ir mokymosi pagalbai teikti skirtas pamokas (ne mažesnės kaip 7 mokinių).

**32. Pamokų, skirtų mokinių ugdymosi poreikiams tenkinti panaudojimas:**

Mokykla, įvertinusi 2022–2023 m. m. 4, 8 klasių mokinių NMPP rezultatus, 10 klasių PUPP rezultatus, mokinių ugdymosi poreikius, siekdama, kad mokinių mokymosi procese neliktų mokymosi spragų dėl bendrųjų programų kaitos, skiria valandas mokinių ugdymosi poreikiams tenkinti:

|  |  |  |
| --- | --- | --- |
| Ugdymosi poreikiai | Klasės | Valandos |
| Konsultacijoms žemesnių gebėjimų mokiniams | 1–4 kl. | 4 |
| Konsultacijoms didelį mokymosi potencialą turintiems mokiniams | 3–4 kl. | 2 |
| Konsultacijoms iš užsienio į pradinio ugdymo programą atvykusiems mokiniams intensyviai mokytis lietuvių kalbos | 2 kl. | 2 |
| Konsultacijoms iš užsienio atvykusiems mokiniams į pagrindinio ugdymo programą intensyviai mokytis lietuvių kalbos | 5 – 8 kl. | 1 |
| Socialinio emocinio ugdymo programoms | 6-10 kl. | 14 |
| Tiksliniam fiziniam ugdymui sporto klasėse | 5d, 6d, 7d kl. | 3 |
| Moduliui „Sportiniai žaidimai“ | 5d kl. | 1 |
| Anglų kalbai aukštus pasiekimus turintiems mokiniams | 5–8 kl. | 17 |
| Anglų kalbai žemesniems mokymosi pasiekimams gerinti | 5-8 kl. | 8,5 |
| Gamtos mokslų eksperimentams | 5–6 kl. | 4 |
| Konsultacijoms lietuvių kalbos žemesnių gebėjimų mokiniams | 5–8 kl. | 4 |
| Konsultacijoms matematikos žemesnių gebėjimų mokiniams | 5–8 kl. | 4 |
| Konsultacijai pasirengimui matematikos PUPP | 10 kl. | 1 |
| Konsultacijai pasirengimui lietuvių kalbos ir literatūros PUPP | 10 kl. | 1 |
| Konsultacijai (lietuvių kalbos ir literatūros) NMPP nepasiekusiems patenkinamo lygio | 9 kl. | 1 |

**KETVIRTASIS SKIRSNIS**

MOKINIŲ MOKYMOSI KRŪVIO REGULIAVIMAS

33. Ugdymo skyrių vedėjai organizuoja ir stebi, kaip laikomasi susitarimų dėl mokinių mokymosi krūvio reguliavimo bei užduočių mokiniams į namus skyrimo/neskyrimo.

34. Mokytojai planuojamus kontrolinius darbus ne vėliau kaip prieš savaitę pažymi elektroniniame dienyne. Mokiniams per dieną skiriamas ne daugiau kaip vienas kontrolinis darbas. Kontroliniai darbai nerekomenduojami po atostogų ar šventinių dienų. Kontroliniai darbai nerašomi paskutinę pusmečio pamoką. Pirmą mėnesį naujai atvykusiems mokiniams kontroliniai darbai neskiriami.

35. Mokytojai skiria atlikti namuose tokias užduotis, kurios atitinka mokinio poreikius, galias, ugdymo turinį ir užduočių sąsajas su mokomąja medžiaga.

36 . Mokinių atostogoms užduotys neskiriamos.

37. Mokiniams sudarytos sąlygos Mokykloje po pamokų atlikti užduotis, kurios skirtos atlikti namuose.

38. Mokinys direktoriaus įsakymu atleidžiamas nuo dailės, muzikos, šokio ir fizinio ugdymo, o išimties atvejais – ir kitų privalomojo dalykosavaitinių pamokų (ar jų dalies) lankymo, jeigu:

38.1. mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (yra jas baigęs) ar kitas neformaliojo vaikų švietimo programas. Sprendimas priimamas dalyko, nuo kurio pamokų mokinys atleidžiamas, mokytojui susipažinus su neformaliojo vaikų švietimo programomis. Šios programos turi derėti su bendrųjų programų turiniu;

38.2. mokinys yra dalyko nacionalinių ar tarptautinių olimpiadų, konkursų per einamuosius mokslo metus nugalėtojas;

39. Iki rugsėjo 15 d. mokiniai pateikia pažymas apie atitinkamos mokyklos baigimą ar lankymą ir tėvų prašymą atleisti nuo privalomų dalyko pamokų.

40. Dalyko mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį iš dalies ar visiškai, mokytojas siūlo mokyklos direktoriui atleisti mokinį nuo dalyko dalies ar visų pamokų lankymo numatant mokinio atsiskaitymus ir pasiekimų vertinimo būdus.

41. Mokiniui, kuris atstovauja Mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių.

**PENKTASIS SKIRSNIS**

MOKINIŲ PAŽANGOS IR PASIEKIMŲ VERTINIMAS

42. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis, mokyklos direktorės įsakymu 2022-12-22 Nr.V1-164 patvirtintu „Kauno r. Garliavos Adomo Mitkaus pagrindinės mokyklos mokinių pažangos ir pasiekimų vertinimo tvarkos aprašu“.

43. Planuojant mokinių, pradedančių mokytis pagal pagrindinio ugdymo programą, pažangos ir pasiekimų vertinimą, atsižvelgiama į pradinio ugdymo programos baigimo pasiekimų ir pažangos vertinimo apraše pateiktą informaciją.

44. Pirmą mėnesį 5 klasės mokiniai ir mokiniai, atvykę iš užsienio valstybės, iš kitų mokyklų, bei pradedantys mokytis pagal pagrindinio ugdymo programos antrą dalį, pažymiais nevertinami.

45. Specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą padaryta arba nepadaryta pažanga fiksuojama atitinkamoje Dienyno skiltyje įrašant „p.p“ arba „n.p“. Mokiniams, besimokantiems pagal pagrindinio ugdymo individualizuotą programą, mokymosi pasiekimai vertinami pažymiu, išskyrus dailės, muzikos, fizinio ugdymo, žmogaus saugos/gyvenimo įgūdžių ir dorinio ugdymo dalykus, kurie vertinami įskaityta ir neįskaityta.

46. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarti su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

47. Asmenų, baigusių užsienio valstybės pradinio ar pagrindinio ugdymo programos dalį ar pradinio ugdymo programą, tėvų (globėjų, rūpintojų) pageidavimu, I-ąjį pusmetį pasirinktų mokymosi dalykų pasiekimai gali būti vertinami įrašais „įsk.“, „p.p“. Pagal poreikį, suderinus su tėvais (globėjais, rūpintojais) šis laikotarpis gali būti pratęsiamas.

48. Pusmečio pabaigoje mokinio ugdymo pasiekimus/rezultatus apibendrina ir fiksuoja jį ugdęs dalyko mokytojas.

**ŠEŠTASIS SKIRSNIS**

MOKYMOSI PAGALBOS TEIKIMAS

49. Pradėdama įgyvendinti atnaujintą mokymosi turinį, mokykla supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

50. Už mokymosi pasiekimų stebėsenos koordinavimą, gerinimą ir mokymosi pagalbos organizavimą atsakingi ugdymo skyrių vedėjai.

51. Mokymosi pagalba integruojama į mokymo ir mokymosi procesą. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas ir kt.

52. 1–10 klasėse mokymosi pagalba teikiama ilgalaikėse konsultacijose iš ugdymosi poreikiams skirtų valandų ir trumpalaikes konsultacijas mokinių mokymosi praradimams kompensuoti.

52.1. konsultacijų trukmę numato mokytojas, pasikonsultavęs su mokyklos pagalbos specialistais pagal mokymosi pagalbos poreikį;

52.2. mokymosi pagalba skiriama individualiai arba sudarant mokinių, kuriems reikia panašaus pobūdžio pagalbos, grupes;

52.3. teiktos ilgalaikės ir trumpalaikės konsultacijos fiksuojamos elektroniniame dienyne.

53. Švietimo pagalba, ją teikiantys specialistai ir intensyvumas mokiniui numatomi mokinio individualiame pagalbos plane.

54. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.

55. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

56. Švietimo pagalbos teikimo formos parenkamos mokiniui individualiai: specialiosios pamokos, pratybos, konsultacijos, pagalba ugdymosi veiklose, savirūpos procese ir kt.

57. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti;

58. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios vykdomos individualiai ar grupėmis (2–8 mokiniai).

**SEPTINTASIS SKIRSNIS**

MOKINIO INDIVIDUALAUS UGDYMO PLANO SUDARYMAS

59. Individualus ugdymo planas 1–10 klasėse sudaromas mokiniui, kuris:

59.1. yra atvykęs arba grįžęs iš užsienio;

59.2. mokomas namie pagal gydytojų konsultacinės komisijos rekomendacijas;

59.3. turi specialiųjų ugdymosi poreikių (sudėtinė dalis yra pagalbos planas). Jo formą nustato VGK, suplanuoja įgyvendinimo, stebėsenos ir aptarimo formas bei etapus;

59.4. visiems 5–10 klasių mokiniams, turintiems didesnį savaitinių pamokų skaičių, nei numatytas minimalus BUP.

60. Individualaus plano, individualaus pagalbos vaikui plano rengimas ir įgyvendinimas vykdomas bendradarbiaujant mokiniams, mokytojams, mokinių tėvams, švietimo pagalbos specialistams.

61. Už klasės mokinių individualius planus atsakingi klasių vadovai. Šios veiklos stebėseną vykdo ugdymo skyriaus vedėjai.

**AŠTUNTASIS SKIRSNIS**

NEFORMALIOJO VAIKŲ ŠVIETIMO ORGANIZAVIMAS

62. Neformalusis vaikų švietimas yra neprivalomas ir laisvai pasirenkamas.

63. Neformalusis švietimas Mokykloje organizuojamas šiomis kryptimis: meninė raiška, aplinkotyrinė veikla, saviraiška, sportinė veikla, informacinių technologijų ugdymas, socialinis emocinis ugdymas (priedas Nr. 4).

64. Neformaliojo vaikų švietimo programos rengiamos, atsižvelgiant į bendruosius valstybės ir savivaldybių biudžetų finansuojamų programų kriterijus, patvirtintus Lietuvos Respublikos švietimo ir mokslo ministro 2011 m. liepos 5 d. įsakymu Nr.V-1214. Jas rengia neformaliojo švietimo užsiėmimų mokytojai.

65. Neformaliojo švietimo valandos skiriamos klasių auklėtojams apklausus mokinius (balandžio – gegužės mėn.), išanalizavus pageidavimus ir prašymus. Valandos kiekvienai programai įgyvendinti skiriamos vieneriems mokslo metams.

66. Mokinių skaičius neformaliojo švietimo grupėse yra mažiausiai 8 mokiniai. Mokinių grupės sudėtis mokslo metų eigoje gali keistis.

67. Neformaliojo švietimo užsiėmimus galima vykdyti ne tik Mokykloje, bet ir kitose mokiniams patraukliose ir saugiose aplinkose.

68. Pradedant darbą mokslo metų pradžioje arba keičiantis jo pobūdžiui, neformaliojo švietimo užsiėmimų vadovai privalo organizuoti saugaus darbo ir elgesio instruktažus bei juos įforminti elektroniniame dienyne TAMO.

69. Neformaliojo švietimo užsiėmimai įrašomi į neformaliojo švietimo tvarkaraštį. Įrašai apie vykdomą veiklą pildomi elektroniniame dienyne TAMO.

70. Mokinių atostogų metu neformaliojo švietimo užsiėmimai nevyksta.

71. Neformaliojo švietimo programose dalyvaujantys mokiniai registruojami Mokinių registre.

**DEVINTASIS SKIRSNIS**

ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO UGDYMO PROGRAMOS DALĮ, ORGANIZAVIMAS

72. Mokykla priima asmenį, baigusį užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą, mokytis išsiaiškinusi atvykusiojo asmens lūkesčius ir norus mokytis kartu su bendraamžiais.

73. Informuoja savivaldybės vykdomąją instituciją ir numato atvykusio mokytis asmens tolesnio mokymosi perspektyvą.

74. Bendradarbiaujant su jų tėvais (globėjais, rūpintojais) aptaria adaptacinio laikotarpio trukmę, švietimo pagalbos poreikį, mokyklos, mokinio ir mokinio tėvų (globėjų, rūpintojų) įsipareigojimus, galimybes sklandžiai įsitraukti į Mokyklos bendruomenės gyvenimą.

75. Sudaromas mokinio mokymosi individualus planas.

76. Adaptacijos laikotarpiu taikomas tik formuojamasis vertinimas.

77. Skiriamos lietuvių kalbos konsultacijos intensyvesniam lietuvių kalbos mokymuisi.

**DEŠIMTASIS SKIRSNIS**

MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

78. Mokykloje veikia 2023-08-25 direktoriaus įsakymu Nr.V1–135 patvirtinta Vaiko gerovės komisija.

79. Mokykloje teikia pagalbą logopedai 1,75 etatu ir specialusis pedagogas 1,75 etatu.

80. Specialioji pedagoginė pagalba (specialiosios pratybos) mokiniams, turintiems specialiųjų ugdymosi poreikių, kuriems specialiojo pedagogo pagalbą rekomendavo pedagoginė psichologinė tarnyba, teikiama lietuvių kalbos ir matematikos pamokose. Specialieji pedagogai sudaro užsiėmimų tvarkaraštį atsižvelgdami į specialiųjų ugdymosi poreikių mokinių pamokų tvarkaraštį:

80.1. mokiniams, turintiems kalbėjimo ir kalbos sutrikimą, grupinėms pratyboms 1–4 klasėse skiriama ne mažiau kaip 1valanda kiekvienam mokiniui per savaitę;

80.2. logopedo pratybos vykdomos ne pamokų ir pamokų metu. Logopedo pratybas lanko ugdytiniai ir mokiniai pagal mokyklos logopedų sudarytus ir su Kauno rajono PPT bei Kauno rajono savivaldybės administracijos Kultūros, švietimo ir sporto skyriumi suderintus sąrašus iki rugsėjo 26 d. Užsiėmimai mokiniams vyksta pagal direktoriaus patvirtintą tvarkaraštį.

81. Mokiniams, turintiems specialiųjų ugdymosi poreikių, dalykų mokytojai, konsultuojami specialiųjų pedagogų, rengia pritaikytas ar individualizuotas Bendrąsias programas, atsižvelgiant į mokinių ugdymosi poreikius, pedagoginės psichologinės tarnybos specialistų bei mokyklos Vaiko gerovės komisijos rekomendacijas. Klasės auklėtojai, konsultuojami pagalbos specialistų, rengia individualius ugdymo planus, specialiųjų ugdymosi poreikių turintiems mokiniams, kurio sudėtinė dalis yra pagalbos planas bei koordinuoja jų įgyvendinimą, kartu su mokiniu, jo tėvais, pagalbos specialistais numato ugdymo bei pagalbos tikslus.

82. Elektroniniame dienyne dalykų mokytojai pažymi apie individualizuotas ir pritaikytas programas SUP mokiniams.

83. 2b klasės mokinei, turinčiai didelių specialiųjų ugdymosi poreikių, 3b klasės dviem mokiniams turintiems didelių ir vidutinių specialiųjų ugdymosi poreikių, 4b klasės mokiniui, turinčiam didelių specialiųjų ugdymosi poreikių, 4c klasės mokinei, turinčiai vidutinių specialiųjų ugdymosi poreikių, 5 klasės mokinei, turinčiai didelių specialiųjų ugdymosi poreikių, ir rekomendavus Kauno r. PPT specialistams, specialiąją pagalbą pamokose teikia mokytojo padėjėjai pagal suderintą tvarkaraštį.

84. Socialinė pagalba teikiama SUP mokiniams, kuriems rekomendavo pedagoginė psichologinė tarnyba, pagal direktoriaus patvirtintą sąrašą, o kitiems mokiniams pagal poreikį apie tai fiksuojant socialinio pedagogo dienyne.

85. Psichologinė pagalba teikiama SUP mokiniams, pagal Pedagoginės psichologinės tarnybos rekomendaciją, kurių sąrašą tvirtina mokyklos direktorius. Kitiems mokiniams psichologinė pagalba teikiama pagal poreikį.

**VIENUOLIKTASIS SKIRSNIS**

PRADINIO, PAGRINDINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO, AR ĮVYKIO KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU.

86. Įgyvendinant ugdymo programas nuotoliniu mokymo proceso organizavimo būdu sinchroniniam ugdymui skiriama ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui per savaitę.

87. Nuotolinis mokymas vykdomas per Microsoft Teams platformą. Šioje platformoje sukurta mokyklos mokytojų ir pagalbos mokiniui specialistų bendradarbiavimo erdvė, kurioje mokytojai gali dalintis veiklomis, kūrybinių užduočių, švietimo pagalbos mokiniams, prevencinės veiklos vykdymo idėjomis.

**KAUNO R. GARLIAVOS ADOMO MITKAUS PAGRINDINĖ MOKYKLA**

**PAMOKŲ PASKIRSTYMAS 1, 3 KLASĖSE**

**2023 – 2024 m.m. Priedas Nr. 1**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Dalykai | Pirma klasė | | | Trečia klasė | | | Klasėms pagal BUP**/**  **skaidymui** | |
| A  (24) | B  (24) | C  (24) | A  ( 21 ) | B  (22 ) | C  (21 ) |
| Dorinis ugdymas | 1/1 | 1/1 | 1/1 | 1/1 | 1/1 | 1 | 6/**5** | |
| Lietuvių kalba ir literatūra | 8 | 8 | 8 | 7 | 7 | 7 | 45 | |
| Anglų kalba | - | - | - | 2/2 | 2/2 | 2/2 | 6/6 | |
| Matematika | 4 | 4 | 4 | 5 | 5 | 5 | 27 | |
| Gamtos mokslai | 1 | 1 | 1 | 1 | 1 | 1 | 6 | |
| Visuomeninis ugdymas | 1 | 1 | 1 | 1 | 1 | 1 | 6 | |
| Technologijos | 1 | 1 | 1 | 1 | 1 | 1 | 6 | |
| Dailė | 1 | 1 | 1 | 1 | 1 | 1 | 6 | |
| Muzika | 2 | 2 | 2 | 2 | 2 | 2 | 12 | |
| Šokis | 1 | 1 | 1 | 1 | 1 | 1 | 6 | |
| Fizinis ugdymas | 3 | 3 | 3 | 3 | 3 | 3 | 18 | |
| Iš viso privalomų pamokų skaičius per savaitę/mokslo metus | 23/805 | 23/805 | 23/805 | 25/875 | 25/875 | 25/875 | 144**/11** | |
| Pamokos skiriamos mokinių ugdymosi poreikiams tenkinti | | | | | | | | |
| Konsultacija didelį mokymosi potencialą turintiems mokiniams |  | | | 1 | | | | 1 |
| Konsultacija žemesnių gebėjimų mokiniams | 1 | | | 1 | | | | 2 |
| Iš viso | 1 | | | 2 | | | | 3 |

**KAUNO R. GARLIAVOS ADOMO MITKAUS PAGRINDINĖ MOKYKLA**

**PAMOKŲ PASKIRSTYMAS 2, 4 KLASĖSE**  **Priedas Nr. 2**

**2023–2024 m.m.**

|  |  |  |  |  |  |  |  |
| --- | --- | --- | --- | --- | --- | --- | --- |
| Dalykai | Antra klasė | | | Ketvirta klasė | | | Klasėms pagal BUP**/**  **skaidymui** |
| A  (24) | B  ( 24 ) | C  (24 ) | A  24+1 | B  (27) | C  (21) |
| Dorinis ugdymas | 1/1 | 1/1 | 1 | 1/1 | 1/1 | 1 | 6/**4** |
| Lietuvių kalba | 7 | 7 | 7 | 7 | 7 | 7 | 42 |
| Anglų kalba | 2/2 | 2/2 | 2/2 | 2/2 | 2/2 | 2/2 | 12/**12** |
| Matematika | 5 | 5 | 5 | 5 | 5 | 5 | 30 |
| Pasaulio pažinimas | 2 | 2 | 2 | 2 | 2 | 2 | 12 |
| Dailė ir technologijos | 2 | 2 | 2 | 2 | 2 | 2 | 12 |
| Muzika | 2 | 2 | 2 | 2 | 2 | 2 | 12 |
| Šokis | 1 | 1 | 1 | 1 | 1 | 1 | 6 |
| Fizinis ugdymas | 3 | 3 | 3 | 3 | 3 | 3 | 18 |
| Iš viso privalomų pamokų skaičius per savaitę/mokslo metus | **25/**  **875** | **25/**  **875** | **25/**  **875** | **25/**  **875** | **25/**  **875** | **25/**  **875** | **150/16** |
| Pamokos skiriamos mokinių ugdymosi poreikiams tenkinti | | | | | | | |
| Konsultacija didelį mokymosi potencialą turintiems mokiniams |  | | | 2 | | | 2 |
| Konsultacija žemesnių gebėjimų mokiniams | 1 | | | 1 | | | 2 |
| Konsultacija iš užsienio į pradinio ugdymo programą atvykusiems mokiniams mokytis lietuvių kalbos | 1 | | |  | | | 1 |
| Iš viso | 2 | | | 3 | | | 5 |

**GARLIAVOS ADOMO MITKAUS PAGRINDINĖ MOKYKLA**

**PAMOKŲ PASKIRSTYMAS 5-10 KLASĖSE 2023-2024**

**Priedas Nr.3**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Dalykas/  Klasė | 5a  (26) | 5b  (27) | 5c  (23) | 5d  (23) | 6a  (26) | 6b  (24) | | 6c  (22) | 6d  (25) | | 7a  (23) | 7b  (26) | 7c  (24) | 7d  (26) | 7e (22) | 8a  (26) | 8b  (24) | 8c  (15) | | 8d  (21) | | 9  (23) | 10  (15) | Iš  viso |
| Dorinis ugdymas | 1 | 1 | 1 | 1 | 1 | 1 | | 1 | 1 | | 1 | 1 | 1 | 1 | 1 | 1 | 1 | 1 | | 1 | | 1 | 1 | 19 |
| Lietuvių kalba ir literatūra | 5 | 5 | 5 | 5 | 5 | 5 | | 5 | 5 | | 5 | 5 | 5 | 5 | 5 | 5 | 5 | 5 | | 5 | | 4 | 5 | 94 |
| 1-oji užsienio kalba (anglų) | 3 | 3 | 3 | 3 | 3 | 3 | | 3 | 3 | | 3 | 3 | 3 | 3 | 3 | 3 | 3 | 3 | | 3 | | 3 | 3 | 57 |
| 2-oji užsienio kalba  (rusų /vokiečių/ prancūsų/ispanų) |  |  |  |  | 2 | 2 | | 2 | 2 | | 2 | 2 | 2 | 2 | 2 | 2 | 2 | 2 | | 2 | | 2 | 2 | 30 |
| Matematika | 4 | 4 | 4 | 4 | 4 | 4 | | 4 | 4 | | 4 | 4 | 4 | 4 | 4 | 4 | 4 | 4 | | 4 | | 4 | 4 | 76 |
| Informacinės technologijos |  |  |  |  | 1 | 1 | | 1 | 1 | |  |  |  |  |  |  |  |  | |  | |  | 1 | 5 |
| Informatika | 1 | 1 | 1 | 1 |  |  | |  |  | | 1 | 1 | 1 | 1 | 1 | 1 |  |  | |  | | 1 |  | 10 |
| Gamta ir žmogus |  |  |  |  | 2 | 2 | | 2 | 2 | |  |  |  |  |  |  |  |  | |  | |  |  | 8 |
| Gamtos mokslai | 2 | 2 | 2 | 2 |  |  | |  |  | |  |  |  |  |  |  |  |  | |  | |  |  | 8 |
| Biologija |  |  |  |  |  |  | |  |  | | 2 | 2 | 2 | 2 | 2 | 1 | 1 | 1 | | 1 | | 2 | 1 | 17 |
| Fizika |  |  |  |  |  |  | |  |  | | 1 | 1 | 1 | 1 | 1 | 2 | 2 | 2 | | 2 | | 2 | 2 | 17 |
| Chemija |  |  |  |  |  |  | |  |  | |  |  |  |  |  | 2 | 2 | 2 | | 2 | | 2 | 2 | 12 |
| Istorija | 2 | 2 | 2 | 2 | 2 | 2 | | 2 | 2 | | 2 | 2 | 2 | 2 | 2 | 2 | 2 | 2 | | 2 | | 2 | 2 | 38 |
| Pilietiškumo pagrindai |  |  |  |  |  |  | |  |  | |  |  |  |  |  |  |  |  | |  | | 1 | 1 | 2 |
| Geografija |  |  |  |  | 2 | 2 | | 2 | 2 | | 2 | 2 | 2 | 2 | 2 | 2 | 2 | 2 | | 2 | | 2 | 1 | 28 |
| Ekonomika ir verslumas |  |  |  |  |  |  | |  |  | |  |  |  |  |  |  |  |  | |  | |  |  |  |
| Dailė | 1 | 1 | 1 | 1 | 1 | 1 | | 1 | 1 | | 1 | 1 | 1 | 1 | 1 | 1 | 1 | 1 | | 1 | | 1 | 1 | 19 |
| Muzika | 1 | 1 | 1 | 1 | 1 | 1 | | 1 | 1 | | 1 | 1 | 1 | 1 | 1 | 1 | 1 | 1 | | 1 | | 1 | 1 | 19 |
| Technologi-  jos | 2 | 2 | 2 | 2 | 2 | 2 | | 2 | 2 | | 2 | 2 | 2 | 2 | 2 | 1 | 1 | 1 | | 1 | | 1 | 1,5 | 32,5 |
| Fizinis ugdymas | 3 | 3 | 3 | 3 | 3 | 3 | | 3 | 3 | | 3 | 3 | 3 | 3 | 3 | 3 | 3 | 3 | | 3 | | 2 | 2 | 55 |
| Žmogaus sauga |  |  |  |  |  |  | |  |  | |  |  |  |  |  | 1 | 1 | 1 | | 1 | |  | 0,5 | 4,5 |
| Gyvenimo įgūdžiai | 1 | 1 | 1 | 1 |  |  | |  |  | | 1 | 1 | 1 | 1 | 1 |  |  |  | |  | | 0,5 |  | 9,5 |
| Minimalus pamokų skaičius mokiniui per savaitę | 26 | 26 | 26 | 26 | 29 | 29 | | 29 | 29 | | 31 | 31 | 31 | 31 | 31 | 31 | 31 | 31 | | 31 | | 31,5 | 31 | 561,5 |
|  |  |  |  |  |  |  | |  |  | |  |  |  |  |  |  |  |  | |  | |  |  |  |
| Pamokos mokinio ugdymo poreikiams tenkinti, pagalbai teikti\* | 5a | 5b | 5c | 5d | 6a | 6b | | 6c | 6d | | 7a | 7b | 7c | 7d | 7e | 8a | 8b | 8c | | 8d | | 9 | 10 | 65 |
| Socialinis emocinis ugdymas |  |  |  |  | 1 | 1 | | 1 | 1 | | 1 | 1 | 1 | 1 | 1 | 1 | 1 |  | | 1 | | 1 | 1 | 14 |
| Anglų kalba aukštus pasiekimus turintiems mokiniams | 1 | 1 | 1 | 1 | 1 | 1 | | 1 | 1 | | 1 | 1 | 1 | 1 | 1 | 1 | 1 | 1 | | 1 | |  |  | 17 |
| Anglų kalba mokymosi pasiekimams gerinti | 0,5 | 0,5 | 0,5 | 0,5 | 0,5 | 0,5 | | 0,5 | 0,5 | | 0,5 | 0,5 | 0,5 | 0,5 | 0,5 | 0,5 | 0,5 | 0,5 | | 0,5 | |  |  | 8,5 |
| Fizinis ugdymas sporto klasių programoms įgyvendinti |  |  |  | 1 |  |  | |  | 1 | |  |  |  | 1 |  |  |  |  | |  | |  |  | 3 |
| Modulis „Sportiniai žaidimai“ |  |  |  | 1 |  |  | |  |  | |  |  |  |  |  |  |  |  | |  | |  |  | 1 |
| Gamtos mokslų eksperimentams skirtos pamokos | 0,5 | 0,5 | 0,5 | 0,5 | 0,5 | 0,5 | | 0,5 | 0,5 | |  |  |  |  |  |  |  |  | |  | |  |  | 4 |
| Lietuvių k. konsultacija iš užsienio atvykusiems mokiniams | 1 | | | | | | | | | | | | | | | | | | | |  | |  | 1 |
| Lietuvių k. konsultacija | 1 | | | | 1 | | | | | 1 | | | | | | 1 | | | | |  | | 1 | 5 |
| Matematikos konsultacija | 1 | | | | 1 | | | | | 1 | | | | | | 1 | | | | |  | | 1 | 5 |
| Konsultacija (lietuvių kalbos ir literatūros) NMPP nepasiekusiems patenkinamo lygio |  |  |  |  |  |  |  | |  | |  |  |  |  |  |  |  |  |  | | 1 | |  | 1 |
| Iš viso poreikiams tenkinti | 12 | | | | 15 | | | | | | 10,5 | | | | | 13 | | | | | | 1 | 3 | 59,5 |

**NEFORMALIOJO ŠVIETIMO PROGRAMOS**

**GARLIAVOS ADOMO MITKAUS PAGRINDINĖJE MOKYKLOJE**

**2023-2024 M.M.**

**Priedas Nr.4**

|  |  |  |  |  |  |
| --- | --- | --- | --- | --- | --- |
| Eil.  Nr. | Mokytojo pavardė | Užsiėmimo pavadinimas | 1-4 klasės | 5-8 klasės | 9-10 klasės |
|  | D. Paužaitė | Sportiniai žaidimai |  | 2 |  |
|  | G. Poškevičienė | Judrieji žaidimai | 2 |  |  |
|  | G. Poškevičienė | Tinklinis |  | 2 |  |
|  | N. Fokienė | „Menų dirbtuvė“ |  | 2 |  |
|  | R. Jackūnienė | Gamtos taku | 2 |  |  |
|  | R. Jackūnienė | IT pradžiamokslis | 1 |  |  |
|  | R. Jackūnienė | Mažieji istorijos detektyvai | 1 |  |  |
|  | H. Grigas | Futboliukas |  | 6 |  |
|  | G. Linartas | Karate būrelis |  | 6 |  |
|  | I. Špokevičienė | Socialinio emocinio ugdymo programa „Laikas kartu“ I | 1 |  |  |
|  | R. Jackūnienė | Socialinio emocinio ugdymo programa „Laikas kartu“ II | 1 |  |  |
|  | D. Tamulėnaitė | Socialinio emocinio ugdymo programa „Laikas kartu“ III | 1 |  |  |
|  | A. Varkauskaitė - Paliulienė | Socialinio emocinio ugdymo programa „Laikas kartu“ IV | 1 |  |  |
|  | N. Motiejūnienė | Socialinio emocinio ugdymo programa „Laikas kartu“  V | 1 |  |  |
|  | V. Lajūtė | Socialinio emocinio ugdymo programa „Laikas kartu“  VI | 1 |  |  |
|  | M. Čėplienė | Socialinio emocinio ugdymo programa „Laikas kartu“  VII | 1 |  |  |
|  | S. Greičiuvienė | Socialinio emocinio ugdymo programa „Laikas kartu“  VIII | 1 |  |  |
|  | A. Leonavičienė | Socialinio emocinio ugdymo programa „Laikas kartu“  IX | 1 |  |  |
|  | R. Stonkienė | Socialinio emocinio ugdymo programa „Laikas kartu“  X | 1 |  |  |
|  | A. Kairienė | Socialinio emocinio ugdymo programa „Laikas kartu“  XI | 1 |  |  |
|  | A. Gudžiūnienė | Socialinio emocinio ugdymo programa „Laikas kartu“  XII | 1 |  |  |
|  | J. Smaidžiūnė | Socialinio emocinio ugdymo programa „Paauglystės kryžkelės“ I |  | 1 |  |
|  | P. Žarovaitė | Socialinio emocinio ugdymo programa „Paauglystės kryžkelės“ II |  | 1 |  |
|  | J. Ambrazaitienė | Socialinio emocinio ugdymo programa „Paauglystės kryžkelės“ III |  | 1 |  |
|  | G. Poškevičienė | Socialinio emocinio ugdymo programa „Paauglystės kryžkelės“ IV |  | 1 |  |
|  | A. Smilgytė | Socialinio emocinio ugdymo programa „Paauglystės kryžkelės“ V |  | 1 |  |
|  | I. Masalskienė | Meno būrelis | 6 |  |  |
|  | V. Ravka | Dizaino technologijos |  | 1 | 1 |
|  | S. Dubickas | Jaunieji šauliai |  | 1 | 1 |